**NÁVRH**

# ZÁKON

## z .............. 2016,

## ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov a o zmene a doplnení zákona č. 39/2007 Z. z. o veterinárnej starostlivosti v znení neskorších predpisov

Národná rada Slovenskej republiky sa uzniesla na tomto zákone:

**Čl. I**

Zákon Národnej rady Slovenskej republiky č. 152/1995 Z. z. o potravinách v znení zákona Národnej rady Slovenskej republiky č. 290/1996 Z. z., zákona č. 470/2000 Z. z., zákona č. 553/2001 Z. z., zákona č. 23/2002 Z. z., zákona č. 450/2002 Z. z., zákona č. 472/2003 Z. z., zákona č. 546/2004 Z. z., zákona č. 195/2007 Z. z., zákona č. 318/2009 Z. z., zákona č. 114/2010 Z. z., zákona č. 349/2011 Z. z., zákona č. 459/2012 Z. z., zákona č. 42/2013 Z. z., zákona č. 36/2014 Z. z., zákona č. 101/2014 Z. z. a zákona č. 30/2015 Z.z. sa mení a dopĺňa takto:

1. V § 6 ods. 5 písm. d) sa na konci pripájajú slová „okrem umiestňovania potravín na trh podľa § 6 ods. 7.“.
2. § 6 sa dopĺňa odsekmi 7 až 10, ktoré znejú:

„(7) Potraviny po uplynutí dátumu minimálnej trvanlivosti, len ak sú bezpečné, možno umiestňovať na trh bezodplatným prevodom subjektu vykonávajúcemu činnosť s verejnoprospešným účelom v oblasti poskytovania sociálnej pomoci, humanitárnej starostlivosti alebo sociálnych služieb podľa osobitných predpisov8dac) (ďalej len „charitatívna organizácia“). Charitatívna organizácia môže nakladať s potravinami po uplynutí dátumu minimálnej trvanlivosti až po jej registrácii podľa odseku 1, pričom je povinná pred začatím činnosti podľa odseku 8 písm. c) požiadať príslušný regionálny úrad verejného zdravotníctva o vykonanie úradnej kontroly každej výdajne podľa osobitného predpisu.8dad)

(8) Charitatívna organizácia je povinná plniť najmenej požiadavky na skladovanie a prepravu potravín podľa § 10 a 11 a potraviny podľa odseku 7

1. musí skladovať oddelene od potravín, ktorých dátum minimálnej trvanlivosti neuplynul a označiť údajom, že ide o potraviny po dátume minimálnej trvanlivosti,
2. nesmie prebaľovať, meniť, odstraňovať alebo zakrývať údaje uvedené prevádzkovateľom potravinárskeho podniku na spotrebiteľskom obale,
3. môže len bezodplatne a bezodkladne poskytnúť konečnému spotrebiteľovi.

(9) Za bezpečnosť potravín po uplynutí dátumu minimálnej trvanlivosti do ich odovzdania charitatívnej organizácii zodpovedá ten, kto jej ich poskytuje bezodplatným prevodom.

(10) Za bezpečnosť potravín po uplynutí dátumu minimálnej trvanlivosti do ich bezodplatného poskytnutia podľa odseku 8 písm. c) zodpovedá charitatívna organizácia.“.

Poznámky pod čiarou k odkazom 8dac a 8 dad znejú:

„8dac) Napríklad zákon č. 83/1990 Zb. o združovaní občanov v znení neskorších predpisov, zákon Národnej rady Slovenskej republiky č. 147/1997 Z. z. o neinvestičných fondoch a o doplnení zákona Národnej rady Slovenskej republiky č. 207/1996 Z. z. v znení neskorších predpisov, zákon Národnej rady Slovenskej republiky č. 213/1997 Z. z. o neziskových organizáciách poskytujúcich všeobecne prospešné služby v znení neskorších predpisov a zákon č. 34/2002 Z. z. o nadáciách a o zmene Občianskeho zákonníka v znení neskorších predpisov,

8dad) § 52 ods. 1 písm. b) zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a príloha II kapitola I nariadenia (ES) č. 852/2004 v platnom znení.“.

1. § 6b sa dopĺňa odsekom 3, ktorý znie:

„(3) Právnická osoba alebo fyzická osoba – podnikateľ vykonávajúca analýzu potravín určených na umiestňovanie na trh, ktorá zistí, že potravina je zdraviu škodlivá, je povinná bezodkladne túto skutočnosť oznámiť štátnej veterinárnej a potravinovej správe. 8ea)“

Poznámka pod čiarou k odkazu 8ea znie:

8ea) Čl. 5 ods. 4 nariadenia (ES) č. č. 852/2004 v platnom znení.“.

1. § 7a a § 7b znejú:

**„§7a**

Obmedzenia voľného pohybu potravín z dôvodu ochrany oprávnených národných záujmov8ba) môže ustanoviť vláda Slovenskej republiky nariadením.“.

 **§7b**

(1) Prevádzkovateľ, ktorý v mieste určenia prijíma dodávku potravín z iného členského štátu Európskej únie alebo dováža potraviny z tretích krajín, je povinný nahlásiť príslušnej regionálnej veterinárnej a potravinovej správe do elektronického systému štátnej veterinárnej a potravinovej správy dodávku alebo dovoz týchto potravín.

(2) Ministerstvo na základe analýzy rizika8f)ustanoví všeobecne záväzným právnym predpisom druhy potravín, termín a rozsah informácií, na ktoré sa vzťahuje odsek 1.“.

Poznámka pod čiarou k odkazu 8f znie:

„8f) Čl. 3 ods. 10 nariadenia (ES) č. 178/2002 (Mimoriadne vydanie Ú. v. ES L 031, 1.2.2002) v platnom znení.“.

1. V § 8 sa vypúšťajú odseky 3 a 4.
2. § 9 sa dopĺňa odsekom 4, ktorý znie:

„(4) Výrobca malých množstiev potravín, ktorý zamestnáva najviac 15 osôb, ktoré vykonávajú výrobu potravín v pracovnom pomere, v obdobnom pracovnom vzťahu alebo v inom pracovnoprávnom vzťahu a ktorého ročný obrat nepresahuje 700 000 eur a ktorý svoje výrobky predáva priamo konečnému spotrebiteľovi, alebo ich dodáva do maloobchodnej prevádzkarne na území Slovenskej republiky, nie je povinný svoje výrobky označovať údajom o výživovej hodnote ani tento údaj uvádzať v sprievodných dokladoch.9aaaa)“.

Poznámka pod čiarou k odkazu 9aaaa znie:

„9aaaa) Príloha V bod 19 nariadenia (EÚ) č. 1169/2011 v platnom znení.“.

1. V § 9a ods. 8 sa slová „označením alebo s označením zaručenej tradičnej špeciality spĺňajúcich požiadavky podľa osobitných predpisov9aba)“ nahrádzajú slovami „označením, s označením zaručenej tradičnej špeciality alebo s označením nepovinnými výrazmi kvality podľa osobitných predpisov9aba)“.

Poznámka pod čiarou k odkazu 9aba znie:

„9aba) Nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (Ú. v. EÚ L 343, 14.12.2012).“.

1. § 11 sa dopĺňa písmenom e), ktoré znie:

„e) zabezpečiť oddelenú prepravu nezlučiteľných druhov výrobkov vzájomne ovplyvňujúcich ich bezpečnosť a kvalitu.“.

1. V § 12 ods. 1 sa vypúšťa písmeno l).

Doterajšie písmená m) až q) sa označujú ako písmená l) až p).

1. V § 12 ods. 1 písm. m) sa slová „ich zložení“ nahrádzajú slovami „prítomnosti výrobkov alebo látok spôsobujúcich alergie alebo neznášanlivosť“.
2. § 12a sa vypúšťa.
3. V § 18 ods. 5 sa slovo „Colného“ nahrádza slovom „Finančného“.
4. V § 20 ods. 1 sa slová „pre doplnkové stanovisko znalca“ nahrádzajú slovami „na doplňujúci odborný posudok11a)“.
5. V § 20 ods. 9 sa slová „ods. 2 a opatrenia podľa odseku 12, osobitných predpisov.12a)“ nahrádzajú slovami „ods. 2, podľa odseku 12 a podľa osobitných predpisov.12a)“.

Poznámka pod čiarou k odkazu 12a znie:

„12a) Čl. 54 ods. 2 nariadenia (ES) č. 882/2004 v platnom znení.“.

1. Za § 20 sa vkladá § 20a, ktorý znie:

**„§ 20a**

(1) Orgán úradnej kontroly potravín je pri kontrole predaja na diaľku oprávnený vykonať kontrolný nákup potravín, výživových doplnkov a materiálov a predmetov určených na styk s potravinami (ďalej len „kontrolný nákup“).

(2) Orgán úradnej kontroly potravín je po vykonaní kontrolného nákupu povinný do desiatich dní odo dňa vykonania kontrolného nákupu oznámiť prevádzkovateľovi, že u neho vykonal kontrolný nákup na získanie úradnej vzorky.

(3) Prevádzkovateľ, u ktorého je vykonaný kontrolný nákup, je povinný orgánu úradnej kontroly potravín uhradiť náklady za kontrolný nákup v spotrebiteľskej cene,12ac) za ktorú bola pri kontrolnom nákupe kúpená vzorka v lehote desať dní odo dňa oznámenia, že ide o úradnú vzorku. Náhrada nákladov podľa § 20 ods. 4 tým nie je dotknutá.

(4) Orgán úradnej kontroly potravín môže nariadiť okamžité stiahnutie potravín, výživových doplnkov a materiálov a predmetov určených na styk s potravinami z obehu, ak prevádzkovateľ nepredloží v lehote desiatich dní od vykonania kontrolného nákupu doklad potrebný na vysledovateľnosť potraviny, výživového doplnku alebo materiálov a predmetov určených na styk s potravinami a pri ohrození života alebo zdravia ich zničenie na náklady prevádzkovateľa.“.

Poznámka pod čiarou k odkazu 12ac znie:

„12ac) § 15 zákona Národnej rady Slovenskej republiky č. 18/1996 Z. z. o cenách v znení neskorších predpisov.

1. V § 23 odsek 1 znie:

„(1) Orgány štátnej veterinárnej a potravinovej správy uvedené v § 21 ods. 1 písm. c) a d) vykonávajú úradnú kontrolu

1. Stárenia (zrenia) liehovín,
2. výroby, manipulovania a umiestňovania na trh potravín
3. živočíšneho pôvodu,
4. rastlinného pôvodu vrátane čerstvého ovocia, čerstvej zeleniny, zemiakov a ostatných poľnohospodárskych produktov v poľnohospodárskej prvovýrobe na základe analýzy rizika vrátane potravín s niektorými zložkami živočíšneho pôvodu, nápojov, cukrárskych výrobkov, zmrzliny a vody v spotrebiteľskom balení,
5. geneticky modifikovaných,
6. a poľnohospodárskych produktov predávaných priamo konečnému spotrebiteľovi,
7. a poľnohospodárskych produktov označených údajmi podľa [§ 9b](https://www.slov-lex.sk/pravne-predpisy/SK/ZZ/1995/152/20150401#paragraf-9b).“.
8. V § 23 ods. 5 sa na konci pripája slovo „potravín“.
9. V § 23 ods. 6 sa slová „fyzická osoba“ nahrádzajú slovami „fyzická osoba - podnikateľ“.
10. V § 23 ods. 11 sa za slová „vykonávať úradnú kontrolu“ vkladá slovo „potravín“.
11. V § 23 sa vypúšťa odsek 12.

Doterajší odsek 13 sa označuje ako odsek 12.

1. § 28 vrátane nadpisu nad § 28 znie

**„Správne delikty**

**§ 28**

(1) Orgán úradnej kontroly potravín uloží právnickej osobe alebo fyzickej osobe - podnikateľovi pokutu od 100 eur do 10 000 eur, ak v rozpore s týmto zákonom alebo osobitnými predpismi1e)

1. nezabezpečí zdravotné prehliadky zamestnancov podľa §4 ods. 3 písm. d),
2. nezabezpečí školenie zamestnancov vo veciach hygieny potravín a vedenie evidencie o školení, uplatňovania zásad analýzy nebezpečenstva a kritických kontrolných bodov (HACCP) a dodržiavania požiadaviek potravinového práva,
3. nesplní povinnosť podľa § 6b ods. 3,
4. používa na výrobu potravín zložky, ktoré nespĺňajú požiadavky na ich kvalitu,
5. vyrobí, balí alebo umiestni na trh potraviny nesprávne označené alebo neoznačené,
6. nenahlási do elektronického systému štátnej veterinárnej a potravinovej správy dodanie potravín podľa § 7b,
7. predáva nebalené pekárske výrobky v rozpore s § 12 ods. 1 písm. f).

(2) Orgán úradnej kontroly potravín uloží právnickej osobe alebo fyzickej osobe - podnikateľovi pokutu od 100 eur do 100 000 eur, ak v rozpore s týmto zákonom alebo osobitnými predpismi1e)

* 1. nezabezpečí registráciu prevádzkarne vrátane predaja na diaľku podľa § 6,
	2. poruší zásady správnej výrobnej praxe, povinnosti a požiadavky na hygienu výroby potravín, manipulovania s nimi a pri ich umiestňovaní na trh,
	3. nevedie záznamy o dodávateľoch a odberateľoch v záujme vysledovateľnosti potravín,
	4. vyrobí alebo umiestni na trh potraviny
	5. neschválené orgánom verejného zdravotníctva podľa § 6 ods. 3 písm. a),
	6. na ktorých výrobu boli použité nepovolené zložky alebo zakázané zložky okrem prídavných látok, aróm a technologických pomocných látok,
	7. klamlivo označené alebo ich ponúka na spotrebu klamlivým spôsobom,
	8. ktoré sú balené do obalov alebo obalových materiálov, ktoré nespĺňajú požiadavky na materiály a predmety určené na styk s potravinami,
	9. pri ktorých bolo zistené prekročenie najvyššieho prípustného množstva prídavných látok, extrakčných činidiel, technologických pomocných látok, aróm a kontaminantov, maximálnych limitov zvyškov prípravkov na ochranu rastlín a zvyškov veterinárnych liečiv a analýzou rizika nebola potvrdená ich bezpečnosť,
	10. umiestni na trh potraviny
1. ktoré nespĺňajú organoleptické, fyzikálne a chemické požiadavky podľa osobitných predpisov,23b)
2. ktorým sa pripisujú iné vlastnosti, ako potravina má,
3. po uplynutí dátumu minimálnej trvanlivosti, okrem ich bezodplatného prevodu podľa § 6 ods. 7 až 10,
	1. neoznačí krájané potraviny alebo potraviny predávané na hmotnosť údajom o prítomnosti výrobkov alebo látok spôsobujúcich alergie alebo neznášanlivosť a dátume spotreby alebo dátume minimálnej trvanlivosti na výveske na viditeľnom mieste v blízkosti vystavenej potraviny,
	2. predáva potraviny na miestach, na ktorých je predaj zakázaný.9abf)

(3) Orgán úradnej kontroly potravín uloží právnickej osobe alebo fyzickej osobe - podnikateľovi pokutu od 500 eur do 200 000 eur, ak v rozpore s týmto zákonom alebo osobitnými predpismi,1e)

1. použije

1. technológie, ktoré nezodpovedajú hygienickým a zdravotným požiadavkám na výrobu potravín, na manipulovanie s nimi a na ich umiestňovanie na trh,

2. do potravín nepovolené alebo zakázané prídavné látky, arómy a technologické pomocné látky,

3. označenie pôvodu alebo zemepisné označenie, označenie zaručenej tradičnej špeciality alebo označenie nepovinnými výrazmi kvality,

1. poruší zákaz klamlivého označenia potravín alebo ich klamlivej reklamy,
2. vyrobí alebo umiestni na trh geneticky modifikované potraviny neoznačené podľa osobitných predpisov.24a)

(4) Orgán úradnej kontroly potravín uloží právnickej osobe alebo fyzickej osobe - podnikateľovi pokutu od 500 eur do 500 000 eur, ak v rozpore s týmto zákonom alebo osobitnými predpismi 1e)

* + 1. vyrobí alebo umiestni na trh

1. potraviny, ktoré nie sú bezpečné, sú zdraviu škodlivé a nevhodné na ľudskú spotrebu alebo sú skazené,

2. potraviny bez označenia údajom o prítomnosti výrobkov alebo látok spôsobujúcich alergie alebo neznášanlivosť, ak ich obsahujú,

3. neschválené geneticky modifikované potraviny podľa § 6 ods. 3 písm. e),

* + 1. použije na výrobu potravín zložky po uplynutí dátumu spotreby alebo dátumu minimálnej trvanlivosti, okrem ich bezodplatného prevodu podľa § 6 ods. 7 až 10,
		2. umiestni na trh potraviny

1. neznámeho pôvodu alebo ich vyrába zo zložiek neznámeho pôvodu,

2. po uplynutí dátumu spotreby,

* + 1. použije pri výrobe potravín vodu, ktorá nespĺňa požiadavky podľa osobitného predpisu,1ab)
		2. sťaží alebo marí výkon úradnej kontroly potravín tým, že zamestnancom orgánu úradnej kontroly potravín bráni vykonávať činnosti uvedené v § 18 až 20, v určenej lehote nevykoná nimi uložené opatrenia alebo nedodrží záväzné pokyny orgánov úradnej kontroly potravín, nezabezpečí stiahnutie potravín z obehu, ktoré nespĺňajú požiadavky podľa tohto zákona alebo osobitných predpisov,1e) a nespolupracuje s orgánom úradnej kontroly potravín,
		3. ohrozí alebo poškodí zdravie ľudí.

 (5) Za nesplnenie povinnosti podľa § 26 ods. 3 orgán úradnej kontroly potravín uloží pokutu od 100 eur do 5 000 eur.

(6) Ak do jedného roka odo dňa nadobudnutia právoplatnosti rozhodnutia o uložení pokuty dôjde k opakovanému porušeniu tých istých povinností, za ktoré bola pokuta uložená podľa odsekov 1 až 3, orgán úradnej kontroly potravín uloží pokutu až do dvojnásobku výšky pokuty uloženej podľa odsekov 1 až 3.

(7) Ak do jedného roka odo dňa nadobudnutia právoplatnosti rozhodnutia o uložení pokuty dôjde k opakovanému porušeniu tých istých povinností, za ktoré bola uložená pokuta podľa odseku 4, orgán úradnej kontroly potravín uloží pokutu až do dvojnásobku výšky pokuty uloženej podľa odseku 4.

(8) Ak do jedného roka odo dňa nadobudnutia právoplatnosti rozhodnutia o uložení pokuty podľa odseku 7 dôjde k opakovanému porušeniu tých istých povinností, za ktoré bola uložená pokuta podľa odseku 4 písm. a) bod 1 alebo písm. f), orgán úradnej kontroly potravín uloží pokutu od 1 000 000 eur do 5 000 000 eur.

(9) Orgán úradnej kontroly potravín pri určení výšky pokuty prihliada na závažnosť, mieru ohrozenia, čas trvania, následky protiprávneho konania, minulosť prevádzkovateľa24b) a na to, či ide o opakované protiprávne konanie.

(10) Konanie o uložení pokuty možno začať do jedného roka odo dňa, keď orgán úradnej kontroly potravín zistil porušenie povinnosti, najneskôr však do troch rokov odo dňa, keď došlo k porušeniu povinnosti.

(11) Pokuty sú príjmom štátneho rozpočtu.

(12) Na konanie o uložení pokuty sa vzťahuje všeobecný predpis o správnom konaní.27a)

(13) Orgán úradnej kontroly potravín môže popri uložených opatreniach podľa § 19 uložiť aj pokutu podľa odsekov 1 až 4.

(14) Ak sa prevádzkovateľ dopustí do jedného roka od uloženia opatrenia podľa § 19 nedodržania toho istého ustanovenia tohto zákona alebo osobitných predpisov1e) alebo nesplní uložené opatrenia, orgán úradnej kontroly potravín mu uloží pokutu podľa odsekov 1 až 4.

(15) Ak bol prevádzkovateľ potravinárskeho podniku za konanie uvedené v odsekoch 1 až 4 postihnutý podľa iného právneho predpisu, nemôže mu orgán úradnej kontroly potravín uložiť pokutu podľa tohto zákona.“.

Poznámka pod čiarou k odkazu 23b znie:

„23b) Napríklad nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorými sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (Ú. v. EÚ L 347, 20.12.2013) v platnom znení, Nariadene Európskeho parlamentu a Rady (ES) č. 110/2008 z 15. januára 2008 o definovaní, popise, prezentácii, označovaní a ochrane zemepisných označení liehovín a o zrušení nariadenia (EHS) č. 1576/89 (Ú. v. EÚ L 39, 13.2.2008)

1. § 29 ods. 1 sa dopĺňa písmenom e), ktoré znie:

„e) umiestni na trh potraviny nesprávne označené, neoznačené, klamlivo označené alebo ich ponúka na spotrebu klamlivým spôsobom.“.

1. V § 31 ods. 2 sa slová „§ 20 ods. 9 a 12“ nahrádzajú slovami „§ 20 ods. 4, 9, 12 a § 20a“.
2. Za § 31ad sa vkladá § 31ae, ktorý vrátane nadpisu znie:

**„§ 31ae**

**Prechodné ustanovenia k úpravám účinným od 1. januára 2017**

(1) Konania, okrem konaní podľa odseku 2, začaté a právoplatne neskončené do 31. decembra 2016 sa dokončia podľa doterajšieho zákona.

(2) Konania podľa § 23 ods. 12 a § 28 ods. 16 doterajšieho zákona, ktoré sú začaté a právoplatne neskončené do 31. decembra 2016 sa zastavujú.“.

# Čl. II

Zákon č. 39/2007 Z. z. o veterinárnej starostlivosti v znení zákona č. 99/2008 Z. z., zákona č. 274/2009 Z. z., zákona č. 299/2009 Z. z., zákona č. 391/2009 Z. z., zákona č. 342/2011 Z. z., zákona č. 242/2012 Z. z., zákona č. 42/2013 Z. z., zákona č. 145/2013 Z. z., zákona č. 387/2013 Z. z., zákona č. 101/2014 Z. z. a zákona č. 204/2014 Z. z. sa dopĺňa takto:

1. V § 19 sa odsek 2 dopĺňa písmenom e), ktoré znie:

„e) identifikáciu vlastníka alebo držiteľa hospodárskeho zvieraťa, a to identifikačným číslom organizácie pri právnickej osobe a rodným číslom pri fyzickej osobe.“.

1. § 22 ods. 4 sa dopĺňa písmenom h), ktoré znie:

„h) usmrtenie inváznych nepôvodných druhov zvierat podľa osobitného predpisu 106a).“.

Poznámka pod čiarou k odkazu 106a) znie:

„106a) Zákon č. .../2017 Z.z. o prevencii a manažmente introdukcie a šírenia inváznych nepôvodných druhov a o zmene a doplnení niektorých zákonov.“

1. § 37 ods. 2 písm. b) sa dopĺňa štvrtým bodom, ktorý znie:

„4. zabezpečiť vlastnú identifikáciu, a to identifikačným číslom organizácie pri právnickej osobe a rodným číslom pri fyzickej osobe,“.

1. V § 54 ods. 14 písmeno b) znie:

„b) rodné číslo.“.

1. Za § 54e sa vkladá § 54f, ktorý vrátane nadpisu znie:

## „§ 54f

## Prechodné ustanovenie účinné od 1. januára 2017

Vlastník alebo držiteľ hospodárskeho zvieraťa registrovaného do 31. decembra 2016 je povinný doplniť do centrálneho registra hospodárskych zvierat podľa § 19 ods. 2 identifikačné číslo organizácie pri právnickej osobe a rodné číslo pri fyzickej osobe do 28. februára 2017.“.

**Čl. III**

 Tento zákon nadobúda účinnosť 1. januára 2017 okrem čl. II druhého bodu, ktorý nadobúda účinnosť 1. februára 2017.